**GUVERNUL ROMÂNIEI**



**HOTĂRÂRE**

**pentru aprobarea,** **pentru perioada iulie 2025 – 9 decembrie 2028, a unui contract** **de servicii publice privind prestarea obligațiilor de serviciu public de transport feroviar de călători, atribuit prin procedură competitivă S.C.** **Interregional Călători S.R.L., precum și stabilirea unor condiționalități, în vederea implementării obligațiilor de serviciu public, pentru Ministerul Transporturilor și Infrastructurii, Autoritatea pentru Reformă Feroviară și**

**S.C. Interregional Călători S.R.L.**

În temeiul art.108 din Constituția României, republicată, al art.38 și art.39 alin.(11)din Ordonanța de Urgență a Guvernului nr.12/1998 privind transportul pe căile ferate române și reorganizarea Societății Naționale a Căilor Ferate Române, republicată, cu modificările și completările ulterioare, precum și al art. 6 alin.(1) din Ordonanța de Urgență a Guvernului nr. 62/2016 privind înființarea Autorității pentru Reformă Feroviară, aprobată cu modificări şi completări prin Legea nr. 53/2017,

**Guvernul României adoptă prezenta hotărâre**

**Art. 1.** - Se aprobă Contractul de servicii publice atribuit prin procedură competitivă S.C. Interregional Călători S.R.L. pentru perioada iulie 2025 - 09 decembrie 2028, denumit în continuare CSP-L2 2025-2028 , prevăzut în anexa care face parte integrantă din prezenta hotărâre.

**Art. 2.** În înţelesul prezentei hotărâri, prin sprijin publicse înțelegeunbeneficiu financiar, acordat direct sau indirect de către Autoritatea pentru Reformă Feroviară, denumită în continuare ARF, din fonduri publice, către S.C. Interregional Călători S.R.L., denumită în continuare Interregional Călători, în perioada de valabilitate a CSP-L2.

**Art. 3. – (1)** În conformitate cu dispozițiile art.5 din Regulamentul UE nr.1370/2007, Contractul de servicii publice menționat poate fi amendat, prin acte adiționale, în sensul definirii unor obligații de servicii suplimentare sau adaptate operațional, inclusiv formule de calcul, transfer de activitate, material rulant și personalul care îl deservește, care să fie în concordanță cu principiile de la nivel european aferente compensației pentru serviciul public de transport feroviar de călători.

1. Pentru respectarea principiilor prevăzute în art.2 alin.(1) lit. i) din OUG nr.62/2016 privind înființarea Autorității pentru Reformă Feroviară, aprobată cu modificări şi completări prin Legea nr. 53/2017, ARF semnează, în numele statului, contractul menționat și actele adiționale la acesta.
2. CSP-L2 2025-2028 nu poate fi modificat substanțial comparativ cu versiunea aprobată la data semnării.
3. Modificarea prevăzută la alin.(5) este considerată substanțială atunci când este îndeplinită cel puțin una dintre următoarele condiții:

a) modificarea conduce la depășirea valorii totale a CSP-L2 2025-2028 inițial cu mai mult de 20%;

b) modificarea extinde cu mai mult de 20% domeniul de aplicare al contractului de servicii publice prin creșterea activității, calculat sub forma de tren-km incluși în CSP-L2 2025-2028;

c) modificarea schimbă echilibrul economic al CSP-L2 2025-2028 în favoarea operatorului de transport feroviar de călători și, după caz, alocarea riscurilor între părți într-un mod care nu a fost prevăzut;

d) activitatea este cesionată sau, după caz, transferată unui alt operator de transport feroviar de călători.

1. Cu respectarea prevederilor din domeniul ajutorului de stat, ARF semnează în numele statului și aprobă modificări ale CSP-L2 2025-2028 privind:

a) Articolul 3. ”Valoarea contractului și obligațiile de plată pentru ARF”;

 b) Anexa nr. 1.4, necesare actualizării metodologiei de monitorizare și de raportare a

pieței OSP;

c) Anexa nr. 2, cu respectarea prevederilor alin.(3) lit.a);

1. Anexa nr. 3;
2. Anexele nr. 4.1, 4.2, în baza Raportului auditului tehnico-economic realizat;
3. Anexa nr.6.4, cu valorile de referință ale indicatorilor, necesare monitorizării contractelor;
4. documentele sau, după caz, structura acestora, regăsite în Anexele 10.1 – 10.18, în vederea optimizării procesului de comunicare/raportare între ARF și Interregional Călători;
5. modificările CSP-L2 2025-2028 semnate în numele statului și aprobate de ARF, vizează dispoziții din Anexa la prezenta hotărâre – ”Contract de servicii publice”;
6. aprobarea unor obligații suplimentare față de cele prevăzute prin prezenta hotărâre se va realiza tot prin hotărâre a Guvernului;
7. Celelalte prevederi ale contractului rămân spre neschimbare.

**Art. 4. - (1)** Sprijinul public total estimat al CSP-L2 2025-2028 este format din:

a) valoarea estimată a compensației preliminate totale destinată acoperirii cheltuielilor de exploatare, care include valoarea redevenței materialului rulant pus la dispoziție de ARF;

b) valoarea estimată, inclusiv TVA, a cheltuielilor cu facilitățile de călătorie acordate în baza legilor speciale;

c) valoarea diminuată a redevenței materialului rulant pus la dispoziție de ARF pe perioada CSP-L2 2025-2028.

**(2)** Valoarea redevenței prevăzută la alin. (1) lit. c) se stabilește prin metoda amortizării liniare, pe perioada normală de funcționare maximă de 18 ani, prevăzută la grupa 2 ” Instalații tehnice, mijloace de transport, animale și plantații”, Subgrupa 2.3. ”Mijloace fixe”, Clasa 2.3.1. ”Mijloace de transport feroviare”, Subclasa 2.3.1.1. ”Locomotive, locotractoare și automotoare de ecartament normal. Vagoane de marfa și de călători, de ecartament normal. Locomotive, locotractoare și automotoare de ecartament îngust sau larg. Vagoane de marfa și de călători, de ecartament îngust”, din Catalogul privind clasificarea și duratele normale de funcționare a mijloacelor fixe, parte integrantă a Hotărârii Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările și completările ulterioare.

**(3)** Valoarea redevenței stabilită conform prevederilor alin.(2) se diminuează în integralitate din valoarea compensației preliminate datorată operatorului de transport feroviar (OTF) și se evidențiază de către OTF în mod distinct pe cererea de acordare a compensației solicitate.

**(4)** Valoarea totală a sprijinului public total estimat pentru perioada iulie 2025 – 9 decembrie 2028, potrivit alin.(1), pentru obligația de serviciu public aprobată este de 648.338.159,30 lei, din care:

a) valoarea estimată a compensației prevăzută la alin. (1) lit. a) este de 330.661.509,30 lei, din care:

1) valoarea estimată a compensației preliminată totală destinată acoperirii cheltuielilor de exploatare, mai puțin valoarea redevenței materialului rulant pus la dispoziție de ARF este de 327.511.509,30 lei;

2) compensație preliminată estimată destinată acoperirii cheltuielilor de amortizare, închiriere și, după caz, operațiuni de leasing, pentru material rulant de înlocuire, până la suma de 3.150.000 lei;

 b) valoarea totală a redevenței stabilită conform prevederilor alin.(2) este de 117.676.650 lei, fără TVA;

 c) valoarea estimată a facilităților de călătorie prevăzută la alin. (1) lit. b), inclusiv TVA, acordate în baza legilor speciale în sumă preliminată de 200.000,00 mii lei.

**(5)** Valoarea sprijinului public total estimat, aprobată prin contract, poate fi modificată ulterior prin acte adiționale, cu evitarea compensării în exces sau a subcompensării și respectarea prevederilor art. 2.

**(6)** Sprijinul public total nu poate depăși o sumă care corespunde efectului financiar net echivalent cu totalitatea efectelor, pozitive sau negative, ale conformării cu obligația de serviciu public asupra cheltuielilor și veniturilor operatorului de serviciu public. Efectele se evaluează comparând situația în care obligația de serviciu public este îndeplinită cu situația care ar fi existat dacă obligația nu ar fi fost îndeplinită.

**(7)** În sensul prevederilor art. 7 alin. 3 din Ordonanța de Urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare, sprijinul public total reprezintă măsură de natura ajutorului de stat exceptat de la notificare către Comisia Europeană.

**Art. 5.** - **(1)** Compensația preliminată a CSP-L2 2025-2028 se acordă astfel:

1. valoarea compensației preliminată unitară se exprimă în lei/tren-km;
2. valoarea compensației preliminată inițială este de 24,98 lei/tren-km;
3. la fiecare 6 luni valoarea compensației preliminate unitare se reevaluează în funcție de evoluția efectului financiar net al CSP-L2 2025-2028;
4. compensația preliminată se plătește în funcție de volumul de tren-km raportat de operator;
5. cota de profit este de maxim 7,04%, calculată la valoarea cheltuielilor eligibile realizate de OTF și confirmate de ARF.

**(2)** Efectul financiar net se calculează conform prevederilor art. 5 alin. (17) din Ordonanța de Urgență a Guvernului nr. 12/1998 privind transportul pe căile ferate române şi reorganizarea Societăţii Naţionale a Căilor Ferate Române, aprobată cu modificări şi completări prin Legea nr. 89/1999, republicată, cu modificările şi completările ulterioare.

 **(3)** Cheltuielile și veniturile trebuie calculate în conformitate cu normele contabile și fiscale în vigoare.

 **(4)** Sistemul de premiere/penalizare aplicat operatorului de transport feroviar de călători, se calculează în limita a **7,04**% din valoarea cheltuielilor eligibile realizate de OTF și confirmate de ARF, pe baza următorului mecanism

a) cel mult sau egal cu **1,44%** în baza îndeplinirii indicatorilor cantitativi;

b) cel mult sau egal cu **1,40%** în baza îndeplinirii indicatorilor de calitate;

c) cel mult sau egal cu **1,40%** în baza îndeplinirii indicatorilor de performanță;

d) cel mult sau egal cu **1,40%** în baza îndeplinirii indicatorului de eficiență;

e) cel mult sau egal cu **1,40%** în baza creșterii gradului mediu de ocupare a trenurilor raportat la anul N-1.

**(5)** Compensația de serviciu public se acordă pentru îndeplinirea obligației de serviciu public, pe infrastructura interoperabilă, administrată în condițiile legii de către Compania Națională de Căi Ferate "C.F.R." - S.A., denumită în continuare C.N.C.F. „CFR” S.A., în baza angajamentului ferm încheiat cu gestionarul de infrastructură în condițiile legii.

**(6)** În scopul asigurării continuității serviciului public de transport feroviar de călători, acordarea compensației se face cu respectarea principiilor prevăzute în art. 39, alin (2) din OUG nr.12/1998privind transportul pe căile ferate române şi reorganizarea Societății Naționale a Căilor Ferate Române, aprobată cu modificări şi completări prin Legea nr. 89/1999, republicată, cu modificările şi completările ulterioare.

**Art. 6.** - Ministerul Transporturilor şi Infrastructurii (MTI) solicită anual și, după caz, cu prilejul rectificărilor și modificărilor bugetare ulterioare, pe baza fundamentării elaborate de ARF, includerea în bugetul anual a sumelor necesare plății sprijinului public total prevăzut la art.4, alin.(4).

**Art. 7.** - MTI și ARF nu vor fi considerate răspunzătoare față de OTF, pentru sumele nealocate în bugetele anuale și necesare plății sprijinului public total prevăzut la art.4, alin.(4), precum și pentru cele solicitate în conformitate cu prevederile art. 5.

**Art.8. - (1)** Interregional Călători are următoarele obligații minimale:

1. asigură, pe toată durata contractului, un sistem de evidență contabilă care să permită înregistrarea și detalierea pe conturi analitice distincte a cheltuielilor și veniturilor eligibile aferente strict obligației de serviciu public din CSP-L2 2025-2028;
2. până la data de 1 septembrie a fiecărui an contractual (N), Interregional Călători comunică către ARFveniturile estimate din transportul public de călători pentru perioada mersului de tren următor (N+1), pe fiecare rută de circulație și categorii de trenuri, defalcate pe venituri din vânzare titluri de călătorie, venituri din facilități de călătorie și alte venituri;
3. până la data de 1 septembrie a fiecărui an contractual (N), Interregional Călători comunică către ARFcheltuielile eligibile estimate din transportul public de călători pentru perioada mersului de tren următor (N+1), pe fiecare rută de circulație și categorii de trenuri;
4. să încarce și să actualizeze informațiile necesare validării activității în baza de date unică ssw01 dezvoltată și gestionată de ARF;
5. asigură interoperabilitatea sistemelor informatice, în exploatare sau dezvoltate ulterior, cu sistemele deținute sau gestionate de ARF prin tehnologii avansate, astfel încât acestea să fie compatibile, ușor de interacționat, securizate și accesibile prin organizare pe nivele de competențe;
6. implementează sistemul de vânzare, validare și control electronic al titlurilor de călătorie, dezvoltate și gestionate de ARF.

**(2)** ARF are următoarele obligații minimale:

1. verifică, semestrial, respectarea obligațiilor prevăzute la alin. (1);
2. în cazul în care se constată nerespectarea oricărei obligații prevăzute la alin. (1), reține 10% din valoarea compensației preliminate;
3. deblochează sumele reținute după îndeplinirea obligațiilor de către Interregional Călători, confirmate de ARF și a respectării procedurilor de ordonanțare, aprobare și efectuare a plăților;

**Art. 9.** Informațiile prevăzute în CSP-L2 2025-2028 sunt supuse prevederilor Legii nr. 544/2001 privind liberul acces la informațiile de interes public, cu modificările şi completările ulterioare, fără a aduce atingere dreptului de proprietate intelectuală ori industrială, precum și principiului concurenței loiale.

**Art. 10.** Materialul rulant pus la dispoziția Interregional Călători, rămâne în proprietatea ARF pe toată perioada de valabilitate a contractului de servicii publice în transportul feroviar de călători și se predă, liber de sarcini, către ARF la terminarea perioadei de valabilitate a contractului de servicii publice în transportul feroviar de călători.

**PRIM-MINISTRU**

**ION-MARCEL CIOLACU**